《哭女随珠 其一》
清代·胡承珙

讵有门楣待尔强，祗怜娇小似平阳。银鱼昔每从爷觅，金鹿今闻比母长。

幼却膻腥应夙慧，贫疏罗绮尚新妆。谁知未嫁先黄土，裙布无缘愧戴良。

作者简介：（1776—1832）清安徽泾县人，字景孟，号墨庄。嘉庆十年进士。累官台湾兵备道。究心经学，著意在《毛诗》，广證博考以求本义，成《毛诗后笺》。另有《尔雅古义》、《仪礼古今文疏义》、《求是堂诗文集》等。